BASES DA CONVOCATORIA “COÑECE CARRAL NO NADAL” PARA FOMENTAR A ACTIVIDADE TURISTICA NO CONCELLO DE CARRAL.

1. OBXECTIVO
A finalidade da campaña é a de promocionar a actividade turística no Concello de Carral ofrecéndolle á poboación autóctona e foránea posibilidades de interacción social á vez que se dinamiza aos distintos establecementos de hospedaxe, hostalaría e comercio do municipio a través de “COÑECE CARRAL NO NADAL”

2. DURACIÓN DA CAMPAÑA
A duración da campaña será dende o 10 de decembro de 2021 ata o 05 de xaneiro de 2022.

3. PARTICIPANTES
Poderán participar nesta campaña todas as persoas físicas que visiten o Concello de Carral co obxectivo de coñecer o seu patrimonio cultural e natural, as súas tradicións e a súa oferta turística e comercial, xustificando esta visita cos selos do consumo en  polo menos tres establecementos distintos do Concello.

4. DESENVOLVEMENTO DA CAMPAÑA
Bases reguladoras e normativa aplicable: 
1.- A presente convocatoria rexerase, con carácter xeral, polo disposto nas bases reguladoras, na Lei 38/2003, do 17 de novembro, Xeneral de Subvencións (en diante  LGS) e no seu Regulamento de desenvolvemento, aprobado por Real Decreto 887/2006, do 21 de xullo (en diante  RLGS) e nas bases de execución do Concello de Carral para 2021 e supletoriamente na Lei 39/2015, do 1 de outubro, do Procedemento Administrativo Común das Administracións Públicas, así como por calquera outra disposición normativa que pola súa natureza puidese resultar de aplicación. 

2. Lugar e prazo de presentación de solicitudes: 
Os prazos iniciaranse ao día seguinte da publicación do extracto da convocatoria no BOP.

3. Publicidade 
Estas bases publicaranse no boletín oficial da provincia da Coruña, mediante extracto  remitido pola Base de Datos Nacional de Subvencións ( BDNS) e na páxina web municipal do Concello de Carral. Todas as publicacións posteriores á publicación destas bases faranse na páxina web municipal. 

4. Fases da Campaña COÑECE CARRAL NO NADAL:
A campaña “COÑECE CARRAL NO NADAL” desenvolverase nas seguintes fases:
I. Os establecementos participantes deberán inscribirse no rexistro de empresas dentro do plan “Coñece Carral no Nadal” e deben atoparse no termo municipal de Carral. 
II.  O prazo para inscribirse  por parte das empresas que queiran participar será dende o día seguinte a publicación destas bases na web e disporán de 5 días naturais.
III. Os establecementos participantes deberán dispoñer do cartel que lle facilitará o concello de Carral “Coñece Carral en Nadal” na porta ou escaparate. Por cada gasto realizado o establecemento entregará unha tarxeta de selos ao consumidor, só na primeira compra ou consumo,  na que a persoa compradora deberá encher con tres selos de establecementos distintos. Unha vez cuberto cos tres selos, anotará os seus datos persoais e de contacto (nome, apelidos, DNI, correo electrónico e teléfono) e depositarao nunha urna situada nun dos establecementos adheridos. Non poderá participar no sorteo o persoal dos establecementos participantes utilizando o selo do seu establecemento.
IV. Os días 7  e 10 de xaneiro recolleranse as urnas de cada unha dos establecementos participantes.

5. O SORTEO
O sorteo terá lugar ás 12:00 horas do 13 de xaneiro de 2022 na entrada da Casa do Concello. O sorteo comezará co depósito dos boletos participantes nunha urna para proceder a súa posterior mestura.
A continuación extraeranse ao azar 10 boletos que son os necesarios para outorgar todos os premios. Ademais extraeranse  10 números adicionais de reserva.
Cada participante só poderá recibir un único premio. No caso de que a mesma persoa resulte agraciada no sorteo máis dunha vez non será válido  e pasarase aos números en reserva para nomear a unha nova persoa premiada. 
A extracción dos boletos gañadores que se fará o día 13 de xaneiro de 202 realizarase mediante sorte público ante unha comisión que se designará con anterioridade e publicarase na páxina web municipal (http://www.carral.es/), levantándose a correspondente acta.  Dende o servizo de  turismo procederán a poñerse en contacto coas persoas gañadoras.
As persoas agraciadas publicaranse no taboleiro de anuncios e na páxina web municipal http://www.carral.es/.

6.-PREMIOS
Cada persoa só pode ser beneficiaria dun premio.
O Concello de Carral outorgará ás persoas premiadas un dos seguintes premios valorados, cada un, en menos de 300,00€:
1) Un proxector para montar o teu cine na casa.
2) Unha cesta con produtos gourmet
3) Unha escapada de fin de semana para dúas persoas (unha noite nun hotel 4* nas Rías Baixas en réxime de media pensión + Spa)
4) Un robot aspiradora 
5)  Unha cesta con xamón da Alpuxarrra, chourizo, salchichón e lombo curado.
6)  Unha butaca relax
7)  Un cadro e unha sorpresa a maiores. 
8)  Unha máquina limpadora de auga a presión.
9)  Unha pota  e unha cafeteira.
10) Un agasallo sorpresa.

As persoas gañadoras teñen de prazo ata o 21 de xaneiro de 2022 para recoller  o premio na Casa do Concello de Carral. Finalizado o prazo, os que non se presenten perderán o seu dereito ao correspondente premio. 

7. ACEPTACIÓN DAS BASES
A participación na campaña “COÑECE CARRAL NO NADAL” comporta a total aceptación das bases do concurso.

8. MÁIS INFORMACIÓN. 
Podes obter máis información nas oficinas do Concello de Carral ou no edificio social de uso administrativo Toñito Espiñeira, no teléfono 625869329 e no correo electrónico lucia.vazquez@carral.es

Carral, na data de sinatura dixital que figura á marxe
O ALCALDE
Francisco Javier Gestal Pose

